Մորգանա Դեյվիս

Մորգանա Դեյվիս (անգլ.՝ Morgana Davies, նոյեմբերի 27, 2001(2001-11-27), Ավստրալիա), ավտրալացի երիտասարդ հեռուստատեսային և կինոդերասանուհի։


== Կենսագրություն ==
Մորգանա Դեյվիսը ծնվել է 2001 թվականի նոյեմբերի 27-ին Ավստրալիայում։ Յոթ տարեկանից նրան սկսել են նկարահանել կինոյում՝ առաջարկելով էպիզոդիկ և գլխավոր դերեր կարճամետրաժ  և լիամետրաժ ֆիլմերում, ինչպես նաև հեռուստասերիալներում։ Բացի դերասանական գործունեությունից՝ Մորգանան նաև ֆուտբոլ է խաղում։


== Ֆիլմագրություն ==

Մորգանա Դեյվիսին ամենամեծ ճանաչում բերել է 2010 թվականի «Ծառ» ֆիլմը։ Կինոռեժիսոր Ժյուլի Բերտուչելլին Մորգանին ընտրել է 200 հավակնորդներից ութամյա Սիմոնայի դերի համար։ Սիմոնան փոքր ավստրալիական քաղաքից մի աղջիկ էր, որտեղ նա ծնողների և եղբայրների հետ տանն անհոգ մեծացել է մինչև այն պահը, երբ անսպասելիորեն կյանքից հեռացել է նրա հայրը։ Աղջիկն իրեն համոզել է, որ իր սիրելի հոր հոգին տեղափոխվել է իրենց տան մոտ աճող լայնատերև թզենու մեջ։ Եվ երբ մեծահասակները որոշել են կտրել ծառը, Սիմոնան որպես բողոքի նշան ծնողական տնից տեղափոխվել է ինքնաշեն տուն, որը նա կառուցել էր ծառի ճյուղերի մեջ, որպեսզի թույլ չտա, որ այն կտրեն։ Չնայած հենց Մորգանա Դեյվիսը նկարահանումների սկզբում դեռ ութ տարեկան չկար, նա ֆիլմի վրա աշխատելու ինը շաբաթվա ընթացքում ռեժիսորին ամեն օր համոզում էր իր ընտրության ճիշտ լինելու մեջ։ Ժյուլի Բերտուչելին հատկապես բարձր է գնահատել մանկական հմայքի և երիտասարդ Դեյվիսի բուռն խառնվածքի համադրությունը։
2010 թվականին «Ծառ» ֆիլմն ընտրվել է Կաննի կինոփառատոնի փակման արարողության համար։ Այդ իրադարձության համար Մորգան Դեյվիսի և Շառլոտ Գեինսբուրի (ֆիլմում՝ մայր և դուստր)՝ աճող ծառի ֆոնին կինոպաստառ է թողարկվել։


== Ճանաչում և արձագանքներ ==
Երիտասարդ Մորգանա Դեյվիսի տաղանդավոր խաղը «Ծառ» ֆիլմում նշել են Ավստրալիայի կինոքննադատները և Կինեմատոգրաֆայի ու հեռուստատեսության ավստրալիական ակադեմիան, որոնք Դեյվիսին առաջադրել են ոչ միայն լավագույն դերասանուհու, այլև լավագույն երիտասարդ դերասանուհու անվանակարգերում։ Բացի այդ, Ավստրալիայի կինոնստիտուտը նույն թվականին Մորգան Դեյվիսին և Շառլոտ Գեինսբուրին առաջադրել է գլխավոր դերում լավագույն դերասանուհու անվանակարգում։
Ավստրալիայի կինեմատոգրաֆիայի և հեռուստատեսության ակադեմիան Մորգան Դեյվիսին առաջադրել է նաև որպես «Որսորդ» ֆիլմում երկրորդ պլանի կնոջ լավագույն դերակատարման համար անվանակարգում, որտեղ նկարահանվել են հայտնի դերասաններ Ուիլեմ Դեֆոն, Ֆրենսիս Օ'Քոնորը և Սեմ Նիլը։
Անգլալեզու կանադական Calgary Herald թերթը գովել է Մորգան Դեյվիսի հուզիչ խաղը «Ծառ» ֆիլմում։ «Ծառ» ֆիլմի ռեժիսոր Ժյուլի Բերտուչելլին երիտասարդ դերասանուհու աշխատանքը ութամյա Սիմոնայի դերում անվանել է ցնցող։

2010 - AFI Young Actor Award («Ծառ»), լավագույն երիտասարդ դերասանուհու անվանակարգում առաջադրում։
2010 - AFI Best Actress Award («Ծառ»), գլխավոր դերում լավագույն դերասանուհու անվանակարգում առաջադրում։
2011 - AFI Film Critics Circle Awards, «Ծառ» ֆիլմում երկրորդ պլանի լավագույն կնոջ դերի անվանակարգում։
2011 - AACTA Award for Best Actress in a Supporting Role, «Որսորդ» ֆիլմում երկրորդ պլանի լավագույն կնոջ դեր անվանակարգում։


== Տեսահատվածներ ==
«Ծառ» ֆիլմի պաշտոնական թրեյլեր (1:47 րոպե) (անգլ.)
«Ծառ» ֆիլմի ֆրագմենտ (4:21 րոպե) (անգլ.)
«Որսորդ» ֆիլմի ֆրագմենտ (1:23 րոպե) (անգլ.)
«Ջուլիան» ֆիլմի թրեյլեր (1:08 րոպե) (անգլ.)
«Terra Nova» հեռուստասերիալի ֆրագմենտ (0:15 րոպե) (անգլ.)


== Ծանոթագրություններ ==


== Արտաքին հղումներ ==
Интервью с участием Морганы Дейвис на Каннском кинофестивале, 2010 (անգլ.)(ֆր.)